ธปท.ประเมิน จีอีฯทิ้งกรุงศรีขายหมด25%
ขายหุ้นแบงก์กรุงศรีฯ ของจีอีฯ ยังไม่จบ ทิ้งยกล็อตแน่
1 ต.ค. 2555

ขายหุ้นแบงก์กรุงศรีฯ ของจีอีฯ ยังไม่จบ ทิ้งยกล็อตแน่
แหล่งข่าวธนาคารแห่งประเทศไทย (ธปท.) เปิดเผยว่า การที่กลุ่มจีอี แคปปิตอล ได้ทำการขายหุ้นของธนาคารกรุงศรีอยุธยากว่า 7% ออกไป ถือว่าเป็นการส่งสัญญาณอย่างชัดเจนว่า จีอีฯ ต้องการที่จะขายหุ้นที่มีอยู่ทั้งหมด 32.93% เพื่อถอนออกจากไทยและการที่ขายออกไป 7% เพราะต้องการลดปัญหาของผู้ถือหุ้นรายใหม่ที่กำลังเจรจาขายหุ้นอยู่
“เท่าที่เรารับรู้การเจรจาขายหุ้นน่าจะเสร็จแล้ว 80-90% การขายออกไป 7% นั้นเพราะไม่ต้องการให้นักลงทุนต่างชาติรายใหม่ถือหุ้นเกิน 25% ซึ่งต้องทำการตั้งโต๊ะรับซื้อหุ้นทั่วไป (เทนเดอร์ออฟเฟอร์) จากนักลงทุน” แหล่งข่าวเปิดเผย
นายวรพล วิรุฬห์ศรี นักวิเคราะห์กลุ่มธนาคารพาณิชย์ บล.เมย์แบงก์ กิมเอ็ง วิเคราะห์ว่า มีความเป็นไปได้สูงที่กลุ่มจีอีฯ จะขายหุ้น 25% ที่เหลืออยู่ เพื่อถอนธุรกิจออกจากประเทศไทยภายใน 180 วัน